กฎกระทรวงกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลเขาบายศรี ตำบลท่าใหม่ตำบลเขาวัวตำบลยายร้า ตำบลพลอยแหวน ตำบลตะกาดเง้า และตำบลบ่อพุอำเภอท่าใหม่จังหวัดจันทบุรีพ.ศ.๒๕๔๗[๑] อาศัยอำนาจตามความในมาตรา๕ (๓) แห่งพระราชบัญญัติควบคุมอาคารพ.ศ. ๒๕๒๒ และมาตรา ๘ (๑๐)แห่งพระราชบัญญัติควบคุมอาคาร พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่๓) พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ ๑ ในกฎกระทรวงนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้เพื่อประโยชน์ในการขายปลีก หรือขายส่งหรือทั้งขายปลีกและขายส่งซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุข และอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนแนวเขตควบคุมอาคารหมายความว่า พื้นที่บริเวณดังต่อไปนี้ทิศเหนือจดเส้นแบ่งเขตการปกครองระหว่างตำบลสองพี่น้องกับตำบลท่าใหม่เส้นแบ่งเขตการปกครองตำบลสองพี่น้องกับตำบลเขาบายศรี เส้นขนานระยะ ๒๐๐ เมตรกับศูนย์กลางถนนสาธารณะไม่ปรากฏชื่อ เส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๓ (ถนนสุขุมวิท)ทิศตะวันออกจดเส้นตรงซึ่งเป็นเส้นตั้งฉากกับศูนย์กลางทางหลวงแผ่นดินหมายเลข ๓ (ถนนสุขุมวิท)ตรงจุดที่ทางหลวงแผ่นดินหมายเลข ๓ (ถนนสุขุมวิท)ตัดกับทางหลวงแผ่นดินหมายเลข ๓๓๒๓ (ถนนพิศาลธรรมคุณ)ไปทางทิศตะวันออกตามแนวทางหลวงแผ่นดินหมายเลข ๓ (ถนนสุขุมวิท)เป็นระยะ ๕๐๐ เมตร เส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๓๓๒๓ (ถนนพิศาลธรรมคุณ)เส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข ๓๑๔๗ (ถนนศรีบุญเรือง)ทิศใต้จดเส้นแบ่งเขตการปกครองระหว่างตำบลพลอยแหวนกับตำบลสีพยาเส้นแบ่งเขตการปกครองระหว่างตำบลบ่อพุกับตำบลสีพยาเส้นแบ่งเขตการปกครองระหว่างตำบลยายร้ากับตำบลตะกาดเง้าบรรจบกับเส้นขนานกับศูนย์กลางถนนเทศบาลสาย ๗ ระยะ ๒,๑๐๐เมตร เส้นแบ่งเขตการปกครองระหว่างตำบลท่าใหม่กับตำบลตะกาดเง้าแนวเขตป่าไม้ถาวรตามมติคณะรัฐมนตรี ป่าคุ้งกระเบนและป่าอ่าวแขมหนูและป่าสงวนแห่งชาติ ป่าคุ้งกระเบนและป่าอ่าวแขมหนูทิศตะวันตกจดเขตป่าไม้ถาวรตามมติคณะรัฐมนตรี ป่าคุ้งกระเบนและป่าอ่าวแขมหนูและป่าสงวนแห่งชาติ ป่าคุ้งกระเบนและป่าอ่าวแขมหนูและเส้นแบ่งเขตการปกครองระหว่างตำบลท่าใหม่กับตำบลโขมงทั้งนี้ ตามแผนที่ท้ายกฎกระทรวงนี้ข้อ ๒ ให้กำหนดพื้นที่บางส่วนในท้องที่ตำบลเขาบายศรีตำบลท่าใหม่ ตำบลเขาวัว ตำบลยายร้า ตำบลพลอยแหวน ตำบลตะกาดเง้า และตำบลบ่อพุอำเภอท่าใหม่ จังหวัดจันทบุรีภายในแนวเขตควบคุมอาคารตามแผนที่ท้ายกฎกระทรวงนี้เป็นบริเวณห้ามก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในหลังเดียวกันหรือหลายหลังตั้งแต่ ๒,๐๐๐ ตารางเมตรขึ้นไปข้อ ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลง หรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔ อาคารที่มีอยู่แล้วในบริเวณพื้นที่ที่กำหนดตามข้อ๒ ก่อนหรือในวันที่กฎกระทรวงนี้ใช้บังคับ ให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๑ กันยายน พ.ศ. ๒๕๔๗โภคินพลกุลรัฐมนตรีว่าการกระทรวงมหาดไทยแผนที่ท้ายกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลเขาบายศรีตำบลท่าใหม่ ตำบลเขาวัว ตำบลยายร้า ตำบลพลอยแหวนตำบลตะกาดเง้า และตำบลบ่อพุ อำเภอท่าใหม่จังหวัดจันทบุรีพ.ศ.๒๕๔๗ [ดูข้อมูลจากภาพกฎหมาย]หมายเหตุ :- เหตุผลในการประกาศใช้กฎกระทรวงฉบับนี้คือ เนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลเขาบายศรี ตำบลท่าใหม่ ตำบลเขาวัว ตำบลยายร้าตำบลพลอยแหวน ตำบลตะกาดเง้า และตำบลบ่อพุ อำเภอท่าใหม่ จังหวัดจันทบุรี ลงวันที่ ๒กันยายน ๒๕๔๖ ซึ่งมีผลใช้บังคับตั้งแต่วันที่ ๕ กันยายน ๒๕๔๖ เป็นต้นมา แต่มาตรา๑๓ วรรคสอง แห่งพระราชบัญญัติควบคุมอาคาร พ.ศ.๒๕๒๒ บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิกและโดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การผังเมืองและการอำนวยความสะดวกแก่การจราจร จึงจำเป็นต้องออกกฎกระทรวงนี้สุภาพร/พิมพ์๑๖กุมภาพันธ์ ๒๕๔๘ฐิติพงษ์/พัชรินทร์/ตรวจ๒๒เมษายน ๒๕๔๘A+B[๑] รก.๒๕๔๗/พ๕๑ก/๗๑/๓ กันยายน ๒๕๔๗